Návrh

**ZÁKON**

z ....... 2022

**o celoeurópskom osobnom dôchodkovom produkte**

**a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**§ 1**

**Predmet zákona**

Tento zákon upravuje niektoré podmienky pre celoeurópsky osobný dôchodkový produkt podľa osobitného predpisu.[[1]](#footnote-1))

**§ 2**

**Základné pojmy**

1. Poskytovateľ na účely tohto zákona je poskytovateľ celoeurópskeho osobného dôchodkového produktu[[2]](#footnote-2)) registrovaného v centrálnom verejnom registri,[[3]](#footnote-3)) ktorý uzatvorí  so sporiteľom celoeurópskeho osobného dôchodkového produktu[[4]](#footnote-4)) (ďalej len „sporiteľ“) zmluvu o celoeurópskom osobnom dôchodkovom produkte[[5]](#footnote-5)) (ďalej len „zmluva“).
2. Príspevok na účely tohto zákona sú finančné prostriedky, ktoré podľa zmluvy zaplatil sporiteľ.

**§ 3**

**Sporiteľ**

Sporiteľom sa môže stať len plnoletá fyzická osoba.

**§ 4**

**Vecný rozsah celoeurópskeho osobného dôchodkového produktu**

Z celoeurópskeho osobného dôchodkového produktu sa za podmienok ustanovených týmto zákonom vyplácajú tieto dávky:

1. dôchodok,
2. programový výber,
3. jednorazové vyrovnanie a
4. predčasný výber.

**Podmienky vyplácania dávky**

**§ 5**

Sporiteľovi, ktorý požiada poskytovateľa o vyplácanie dávky podľa § 4 písm. a) až c) sa táto dávka vypláca, ak

1. mu vznikne nárok na výplatu starobného dôchodku podľa osobitného predpisu,[[6]](#footnote-6))
2. mu vznikne nárok na výplatu predčasného starobného dôchodku podľa osobitného predpisu,6) alebo
3. dovŕši vek potrebný na nárok na starobný dôchodok podľa osobitného predpisu.[[7]](#footnote-7))

**§ 6**

**Dôchodok a suma dôchodku**

1. Poskytovateľ vypláca dôchodok formou
2. doživotného dôchodku,
3. dočasného dôchodku.
4. Doživotný dôchodok sa vypláca počas obdobia života poberateľa dávok celoeurópskeho osobného dôchodkového produktu. Dočasný dôchodok sa vypláca najmenej 10 rokov.
5. Suma doživotného dôchodku sa určí v závislosti od hodnoty majetku[[8]](#footnote-8)) sporiteľa a od veku sporiteľa, od ktorého sa začne doživotný dôchodok vyplácať. Suma dočasného dôchodku sa určí v závislosti od hodnoty majetku sporiteľa, od veku sporiteľa, od ktorého sa začne dočasný dôchodok vyplácať a od počtu rokov, počas ktorých sa dočasný dôchodok má vyplácať. Prvá splátka doživotného dôchodku alebo dočasného dôchodku môže byť vyplatená najviac vo výške 25 % hodnoty majetku sporiteľa. Ak má byť prvá splátka doživotného dôchodku alebo dočasného dôchodku vyplatená podľa tretej vety, suma doživotného dôchodku podľa prvej vety alebo suma  dočasného dôchodku podľa druhej vety sa určí z hodnoty majetku sporiteľa zníženej o sumu prvej splátky doživotného dôchodku alebo dočasného dôchodku.

**§ 7**

**Programový výber a suma programového výberu**

1. Programový výber sa vypláca najmenej 10 rokov.
2. Suma programového výberu sa určí v závislosti od hodnoty majetku sporiteľa a od počtu rokov, počas ktorých sa programový výber vypláca. Prvá splátka programového výberu môže byť vyplatená najviac vo výške 25 % hodnoty majetku sporiteľa. Ak má byť prvá splátka programového výberu vyplatená podľa druhej vety, suma programového výberu podľa prvej vety sa určí z hodnoty majetku sporiteľa zníženej o sumu prvej splátky programového výberu.
3. Programovým výberom sa nesmie počas kalendárneho roka vyplatiť viac ako 10 % hodnoty majetku sporiteľa ku dňu, kedy sa programový výber začne vyplácať; ak má byť prvá splátka programového výberu vyplatená podľa odseku 2 druhej vety, programovým výberom sa nesmie počas kalendárneho roka vyplatiť viac ako 10 % hodnoty majetku sporiteľa zníženej o sumu prvej splátky programového výberu.

**§ 8**

**Jednorazové vyrovnanie a suma jednorazového vyrovnania**

Na žiadosť sporiteľa poskytovateľ vyplatí sporiteľovi jednorazové vyrovnanie v sume požadovanej sporiteľom, ak hodnota majetku sporiteľa je nižšia ako štvornásobok priemernej nominálnej mesačnej mzdy v hospodárstve Slovenskej republiky zistenej Štatistickým úradom Slovenskej republiky za rok, ktorý dva roky predchádza kalendárnemu roku, v ktorom sa jednorazové vyrovnanie vypláca.

**§ 9**

**Predčasný výber a suma predčasného výberu**

1. Sporiteľovi, ktorý nespĺňa podmienky vyplácania dávky podľa § 5, poskytovateľ na jeho žiadosť vyplatí predčasný výber, ak sporiteľ je
2. z dôvodu nepriaznivého zdravotného stavu
3. invalidný z dôvodu poklesu schopnosti vykonávať zárobkovú činnosť o viac ako 70 % podľa osobitného predpisu6) a táto skutočnosť nastala po uzatvorení zmluvy,
4. fyzickou osobou s ťažkým zdravotným postihnutím podľa osobitného predpisu[[9]](#footnote-9)) alebo
5. vedený v evidencii uchádzačov o zamestnanie najmenej 12 po sebe nasledujúcich mesiacov podľa osobitného predpisu[[10]](#footnote-10)) a dovŕšil najmenej 57 rokov veku.
6. Sporiteľovi podľa odseku 1 písm. a) sa predčasný výber vyplatí v sume hodnoty majetku sporiteľa. Predčasný výber podľa prvej vety sa vyplatí jednorazovo, ak sa sporiteľ s poskytovateľom písomne nedohodne inak.
7. Sporiteľovi podľa odseku 1 písm. b) sa predčasný výber poskytuje formou
8. programového výberu; pri poskytnutí predčasného výberu formou programového výberu nie je možné dohodnúť poskytnutie prvej splátky programového výberu podľa § 7 ods. 2 druhej vety, alebo
9. jednorazového vyrovnania.

**Dohľad**

**§ 10**

1. Národná banka Slovenska je príslušným orgánom podľa osobitného predpisu.[[11]](#footnote-11)) Národná banka Slovenska
2. plní povinnosti podľa osobitného predpisu,1)
3. vykonáva dohľad nad poskytovaním celoeurópskeho osobného dôchodkového produktu,
4. rozhoduje o registrácii celoeurópskeho osobného dôchodkového produktu a o zrušení registrácie celoeurópskeho osobného dôchodkového produktu.
5. Národná banka Slovenska pri výkone kompetencií podľa odseku 1, žiadatelia o registráciu celoeurópskeho osobného dôchodkového produktu, poskytovatelia a distribútori celoeurópskeho osobného dôchodkového produktu postupujú podľa osobitného predpisu,[[12]](#footnote-12)) ak tento zákon alebo osobitné predpisy[[13]](#footnote-13)) neustanovujú inak.

**§ 11**

V prípade zrušenia registrácie celoeurópskeho osobného dôchodkového produktu[[14]](#footnote-14)) poskytovateľa Národná banka Slovenska povolí prevod zmlúv na iného poskytovateľa, ak

1. je zabezpečená ochrana záujmov sporiteľov a poberateľov dávok celoeurópskeho osobného dôchodkového produktu a
2. poskytovateľ, ktorému majú byť zmluvy prevedené, s prevedením súhlasí.

**§ 12**

1. Poskytovateľovi, distribútorovi celoeurópskeho osobného dôchodkového produktu a depozitárovi, ktorí v súvislosti s poskytovaním alebo distribúciou celoeurópskeho osobného dôchodkového produktu porušili alebo obišli povinnosť podľa tohto zákona alebo osobitných predpisov13) alebo nesplnili opatrenia uložené právoplatným rozhodnutím Národnej banky Slovenska, môže Národná banka Slovenska
2. uložiť opatrenia na odstránenie a nápravu zistených nedostatkov, lehotu na ich splnenie a povinnosť v určenej lehote informovať Národnú banku Slovenska o ich splnení,
3. nariadiť skončenie vykonávania nepovolenej činnosti,
4. nariadiť výmenu osôb v riadiacich orgánoch alebo dozorných orgánoch poskytovateľa, distribútora celoeurópskeho osobného dôchodkového produktu alebo depozitára alebo nariadiť výmenu iných osôb vo vedúcich funkciách poskytovateľa, distribútora celoeurópskeho osobného dôchodkového produktu alebo depozitára,
5. nariadiť zmenu depozitára,
6. uložiť pokutu do výšky
7. 5 000 000 eur, ak ide o právnickú osobu,
8. 10 % celkového ročného obratu podľa účtovnej závierky alebo konsolidovanej účtovnej závierky uloženej vo verejnej časti registra účtovných závierok podľa osobitného predpisu,[[15]](#footnote-15))  ak takto určená suma pokuty presahuje sumu pokuty podľa prvého bodu,
9. 700 000 eur, ak ide o fyzickú osobu,
10. dvojnásobku sumy neoprávnene získaných pôžitkov vyplývajúcich z porušenia povinností, ak je možné výšku neoprávnene získaného pôžitku zistiť, a to aj vtedy, ak presahuje maximálne sumy pokút podľa prvého bodu až tretieho bodu,
11. zrušiť registráciu na poskytovanie osobného dôchodkového produktu.
12. Národná banka Slovenska môže fyzickej osobe a právnickej osobe, ktoré vykonávajú činnosť, na ktorú je oprávnený len poskytovateľ, distribútor celoeurópskeho osobného dôchodkového produktu alebo depozitár, uložiť sankciu alebo opatrenie podľa odseku 1.
13. Pri ukladaní sankcie alebo opatrenia podľa odsekov 1 a 2 Národná banka postupuje podľa osobitného predpisu.[[16]](#footnote-16))
14. Pokuta je splatná do 30 dní odo dňa právoplatnosti rozhodnutia o uložení pokuty.
15. Pokuta uložená podľa tohto zákona je príjmom štátneho rozpočtu.
16. Národná banka Slovenska zverejní na svojom webovom sídle bez zbytočného odkladu výrok svojho vykonateľného rozhodnutia o uložení sankcie alebo opatrenia podľa odsekov 1 a 2 vrátane identifikačných údajov osoby alebo osôb, ktorým bola uložená sankcia alebo opatrenie podľa odsekov 1 a 2. Národná banka Slovenska môže odložiť zverejnenie výroku rozhodnutia podľa prvej vety, rozhodnúť o jeho nezverejnení alebo ho zverejniť bez uvedenia identifikačných údajov osoby alebo osôb, ktorým bola uložená sankcia alebo opatrenie podľa odsekov 1 a 2, ak by zverejnenie identifikačných údajov osoby alebo osôb, ktorým bola uložená sankcia alebo opatrenie podľa odsekov 1 a 2, bolo neprimerané povahe porušenia alebo ak by zverejnenie výroku rozhodnutia podľa prvej vety predstavovalo ohrozenie stability finančných trhov alebo prebiehajúceho dohľadu.

**§ 13**

1. Poskytovateľ, distribútor celoeurópskeho osobného dôchodkového produktu a depozitár poskytujú Národnej banke Slovenska informácie potrebné na výkon dohľadu nad poskytovaním celoeurópskeho osobného dôchodkového produktu podľa tohto zákona a osobitných predpisov.13) Rozsah, formu, lehoty a spôsob poskytovania informácií podľa prvej vety môže Národná banka Slovenska ustanoviť opatrením.
2. Poskytovateľ, distribútor celoeurópskeho osobného dôchodkového produktu a depozitár poskytujú Národnej banke Slovenska na jej výzvu aj ďalšie informácie a vysvetlenia potrebné na výkon jej právomocí podľa tohto zákona a osobitných predpisov.[[17]](#footnote-17))

**§ 14**

**Spoločné ustanovenie**

Ak osobitný predpis upravujúci celoeurópsky osobný dôchodkový produkt1) a tento zákon neustanovujú inak, na činnosť poskytovateľa a distribútora celoeurópskeho osobného dôchodkového produktu pri poskytovaní alebo distribúcii celoeurópskeho osobného dôchodkového produktu, na činnosť depozitára a na dohľad nad ich činnosťou sa vzťahujú osobitné predpisy.[[18]](#footnote-18))

**Čl. II**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona č. 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z.,  zákona č. 257/2021 Z. z.,  zákona č. 310/2021 Z. z., zákona č. 408/2021 z. z. a zákona č. 416/2021 Z. z sa mení a dopĺňa takto:

1. V § 7 ods. 1 písmeno d) znie:

„d) dávky z celoeurópskeho osobného dôchodkového produktu podľa osobitného predpisu34a) a dávky z doplnkového dôchodkového sporenia podľa osobitného predpisu;35) rovnako sa posudzuje aj odstupné vyplácané podľa osobitného predpisu,35)“.

Poznámka pod čiarou k odkazu 34a znie:

„34a) Zákon č. .../2022 Z. z. o celoeurópskom osobnom dôchodkovom produkte a o zmene a doplnení niektorých zákonov.“.

1. V § 9 ods. 2 písm. h) sa za slovo „veku,“ vkladajú slová „celoeurópskeho osobného dôchodkového produktu podľa osobitného predpisu34a)“.
2. V § 11 odseky 8 až 10 znejú:

„(8) Nezdaniteľnou časťou základu dane sú aj príspevky na celoeurópsky osobný dôchodkový produkt podľa osobitného predpisu,34a) príspevky na celoeurópsky osobný dôchodkový produkt v zahraničí rovnakého alebo porovnateľného druhu, príspevky na doplnkové dôchodkové sporenie podľa osobitného predpisu35) a príspevky na doplnkové dôchodkové sporenie v zahraničí rovnakého alebo porovnateľného druhu.

(9) Príspevky daňovníka na celoeurópsky osobný dôchodkový produkt a príspevky daňovníka na doplnkové dôchodkové sporenie podľa odseku 8 je možné odpočítať od základu dane v sume, v akej sú v zdaňovacom období preukázateľne zaplatené, v úhrne najviac do 180 eur za rok; pri výpočte úhrnu príspevkov sporiteľa na celoeurópsky osobný dôchodkový produkt a príspevkov účastníka na doplnkové dôchodkové sporenie sa použije postup podľa § 4 ods. 3.

(10) Na uplatnenie nezdaniteľnej časti základu dane podľa odseku 8 musia byť súčasne splnené tieto podmienky

1. príspevky podľa odseku 8 zaplatil daňovník na základe účastníckej zmluvy uzatvorenej po 31. decembri 2013, alebo na základe zmeny účastníckej zmluvy, ktorej súčasťou je zrušenie dávkového plánu, alebo na základe zmluvy o celoeurópskom osobnom dôchodkovom produkte podľa osobitného predpisu,64a)
2. daňovník nemá uzatvorenú inú účastnícku zmluvu podľa osobitného predpisu,35) ktorá nespĺňa podmienky uvedené v písmene a).“.

Poznámka pod čiarou k odkazu 64a znie:

„64a) Čl. 4 nariadenia Európskeho parlamentu a Rady (EÚ) 2019/1238 z 20. júna 2019 o celoeurópskom osobnom dôchodkovom produkte (PEPP) (Ú. v. EÚ L 198, 25. 7. 2019).“.

1. V § 37 ods. 1 písm. c) sa za slovo „príspevok“ vkladajú slová „na celoeurópsky osobný dôchodkový produkt podľa osobitného predpisu34a) alebo“.
2. V § 43 ods. 3 písmeno e) znie:

„e) dávku z celoeurópskeho osobného dôchodkového produktu podľa osobitného predpisu34a) a dávku z doplnkového dôchodkového sporenia podľa osobitného predpisu35) [§ 7 ods. 1 písm. d)],“.

**Čl. III**

Zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení zákona č. 340/2005 Z. z., zákona č. 519/2005 Z. z., zákona č. 214/2006 Z. z., zákona č. 644/2006 Z. z., zákona č. 659/2007 Z. z., Z. z., zákona č. 552/2008 Z. z., zákona č. 186/2009 Z. z., zákona č. 276/2009 Z. z., zákona č. 492/2009 Z. z., zákona č. 129/2010 Z. z., zákona č. 394/2011 Z. z., zákona č. 547/2011 Z. z., zákona č. 132/2013 Z. z., zákona č. 352/2013 Z. z., zákona č. 213/2014 Z. z., zákona č. 373/2014 Z. z., zákona č. 374/2014 Z. z., zákona č. 90/2016 Z. z., zákona č. 292/2016 Z. z., zákona č. 237/2017 Z. z., zákona č. 279/2017 Z. z., zákona č. 214/2018 Z. z., zákona č. 373/2018 Z. z. a zákona č. 209/2021 Z. z. sa dopĺňa takto:

Za § 38h sa vkladá § 38i, ktorý vrátane nadpisu znie:

„**§** **38i**

**Intervenčné právomoci v súvislosti s celoeurópskym osobným dôchodkovým produktom**

Národná banka Slovenska môže za podmienok vymedzených v osobitnom predpise47v) rozhodnúť v súlade s týmto zákonom a osobitným predpisom47w) o vydaní intervenčného opatrenia alebo dočasného naliehavého intervenčného opatrenia, ktorého účelom je

1. zakázať alebo obmedziť uvádzanie celoeurópskeho osobného dôchodkového produktu na trh,
2. zakázať alebo obmedziť distribúciu celoeurópskeho osobného dôchodkového produktu,
3. preventívne uložiť zákaz alebo obmedzenie pred tým, než bude celoeurópsky osobný dôchodkový produkt uvedený na trh alebo distribuovaný sporiteľom celoeurópskeho osobného dôchodkového produktu.“.

Poznámky pod čiarou k odkazom 47v a 47w znejú:

„47v) Čl. 63 nariadenia Európskeho parlamentu a Rady (EÚ) 2019/1238 z 20. júna 2019 o celoeurópskom osobnom dôchodkovom produkte (PEPP) (Ú. v. EÚ L 198, 25. 7. 2019).

47w) Zákon č. .../2022 Z. z. o osobnom dôchodkovom produkte a o zmene a doplnení niektorých zákonov.“.

**Čl. IV**

Tento zákon nadobúda účinnosť dňom vyhlásenia, okrem čl. II, ktorý nadobúda účinnosť 1. januára 2023.

1. ) Nariadenie Európskeho parlamentu a Rady (EÚ) 2019/1238 z 20. júna 2019 o celoeurópskom osobnom dôchodkovom produkte (PEPP) (Ú. v. EÚ L 198, 25. 7. 2019). [↑](#footnote-ref-1)
2. ) Čl. 2 ods. 15 nariadenia (EÚ) 2019/1238. [↑](#footnote-ref-2)
3. ) Čl. 13 nariadenia (EÚ) 2019/1238. [↑](#footnote-ref-3)
4. ) Čl. 2 ods. 3 nariadenia (EÚ) 2019/1238. [↑](#footnote-ref-4)
5. ) Čl. 2 ods. 4 nariadenia (EÚ) 2019/1238. [↑](#footnote-ref-5)
6. ) Zákon č. 461/2003 Z. z. o sociálnom poistení v znení neskorších predpisov. [↑](#footnote-ref-6)
7. ) § 65 zákona č. 461/2003 Z. z. v znení neskorších predpisov. [↑](#footnote-ref-7)
8. ) Čl. 2 ods. 24 nariadenia (EÚ) 2019/1238. [↑](#footnote-ref-8)
9. ) Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. [↑](#footnote-ref-9)
10. ) § 8 ods. 1 písm. c) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. [↑](#footnote-ref-10)
11. ) Čl. 2 ods. 18 nariadenia (EÚ) 2019/1238. [↑](#footnote-ref-11)
12. ) Zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov. [↑](#footnote-ref-12)
13. ) Napríklad nariadenie (EÚ) 2019/1238, vykonávacie nariadenie Komisie (EÚ) 2021/897 zo 4. marca 2021, ktorým sa stanovujú vykonávacie technické predpisy na uplatňovanie nariadenia Európskeho parlamentu a Rady (EÚ) 2019/1238, pokiaľ ide o formát oznamovania príslušným orgánom dohľadu a spoluprácu a výmenu informácií medzi príslušnými orgánmi a s Európskym orgánom pre poisťovníctvo a dôchodkové poistenie zamestnancov. [↑](#footnote-ref-13)
14. ) Čl. 8 nariadenia (EÚ) 2019/1238. [↑](#footnote-ref-14)
15. ) Zákon č. 431/2002 Z. z. o účtovníctve v znení neskorších predpisov. [↑](#footnote-ref-15)
16. ) Čl. 68 ods. 2 nariadenia (EÚ) 2019/1238. [↑](#footnote-ref-16)
17. ) Napríklad nariadenie (EÚ) 2019/1238, vykonávacie nariadenie Komisie (EÚ) 2021/897, zákon č. 747/2004 Z. z. v znení neskorších predpisov. [↑](#footnote-ref-17)
18. ) Napríklad zákon č. 483/2001 Z. z. o bankách a o zmene a doplnení niektorých zákonov v znení neskorších predpisov, zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, zákon č. 203/2011 Z. z. o kolektívnom investovaní v znení neskorších predpisov, zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov. [↑](#footnote-ref-18)